
545400 SIGHIŞOARA

Str. Muzeului nr. 7, Tel./Fax. 0265-771278

      H O T Ă R Â R E A  NR. 165
           din 26 septembrie 2013
privind aprobarea contractului de închiriere pentru imobilul din Sighişoara, str. Mănăstirii nr. 5, cu destinaţia de şcoală de muzică, utilizat de Şcoala Gimnazială  “Miron Neagu” Sighişoara, aflat în proprietatea privată a  Parohiei  Romano Catolice Sighişoara
Consiliul Local al Municipiului Sighişoara, întrunit în ședință ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20220/16.09.2013 calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Parohiei Romano Catolice Sighişoara nr. 69/2013, înregistrată la Municipiul Sighişoara sub nr. 19925/11.09.2013, proprietara imobilului situat în Municipiul Sighişoara, str. Mănăstirii, nr. 5, înscris în C.F. nr.1579, nr. top 195,  în suprafaţă construită desfăşurată de 345 mp. şi teren aferent în suprafaţă de 259 mp., cu destinaţia de şcoală de muzică, cu referire la aprobarea contractului de închiriere nr. 69/2513/01.09.2013, cu durata de 5 (cinci) ani, încheiat de această parohie cu Şcoala Gimnazială “Miron Neagu” Sighişoara de care aparţine şcoala de muzică; 

Având în vedere prevederile Ordonanţei de Urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, precum şi prevederile Hotărârii Guvernului nr. 1886/2006 pentru stabilirea cuantumului chiriilor aferente imobilelor care fac obiectul prevederilor art.16 alin. (2) din Legea nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, ale art.1 alin.(10) din Ordonanţa de Urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de Urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, modificată şi completată prin Hotărârea Guvernului nr. 343/2007;

Având în vedere prevederile Legii nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist  în România;

Având în vedere prevederile Legii nr. 1/2011, Legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr.20219/16.09.2013, prin care se propune aprobarea încheierii pe o perioadă de 5 (cinci) ani, a contractului de închiriere menţionat mai sus, îndeplinindu - se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

  Art.1. Se aprobă contractul de închiriere nr. 69/2513/01.09.2013, încheiat între Parohia Romano Catolică Sighişoara, în calitate de proprietar şi Şcoala Gimnazială  “Miron Neagu” Sighişoara, în calitate de chiriaş, având ca obiect închirierea imobilului situat în Municipiul Sighişoara, str. Mănăstirii nr. 5, înscris în C.F. nr. 1579, sub nr. top. 195, compus din construcţie, în suprafaţă de 345 mp. şi teren aferent, în suprafaţă de 259 mp., cu destinaţia de şcoală de muzică, conform anexei nr. 1, care face parte integrantă din prezenta hotărâre.
Art.2. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia, Parohia Romano Catolică Sighişoara şi Şcoala Gimnazială  “Miron Neagu” Sighişoara.
Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu     
      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Direcția administrarea patrimoniului;

1 ex. Arhitect șef;
1 ex. Școala gimnazială  „Miron Neagu”;

1 ex. Parohia romano-catolica
10 ex.

AF/MF
